เหตุใดองค์กรหลายแห่งถึงเลือกใช้กลยุทธ์ Character Marketing
Character Marketing เป็นหนึ่งในกลยุทธ์ที่องค์กรเลือกใช้เป็นกุญแจเพื่อเปิดสู่หัวใจผู้บริโภคได้ง่ายขึ้น ข้อดีของกลยุทธ์ดังกล่าวนี้ ได้แก่
1. สร้างภาพลักษณ์ที่เป็นมิตร เพื่อเข้าถึงผู้บริโภคได้ง่ายขึ้น
2. ตัวการ์ตูนไม่ค่อยเปลี่ยนแปลง ต่างจากการพรีเซ็นเตอร์ที่เป็นคนจริงๆ หากอายุเปลี่ยน พฤติกรรมเปลี่ยนตามไป และอาจมี Brand อื่นๆ ที่ใช้พรีเซ็นเตอร์คนเดียวกัน
3. ตัวการ์ตูนเข้าถึงลูกค้าทุกเพศทุกวัย ทั้งกลุ่มคนที่คุ้นเคยกับตัวการ์ตูนนี้มาตั้งแต่เด็ก และยังมีกลุ่มลูกค้าใหม่ๆ ที่ชื่นชอบตัวละครตัวเดิมเพิ่มขึ้นในอนาคต

อย่างรก็ตาม การใช้ตัวการ์ตูนดังก็ไม่ใช่สูตรสำเร็จของธุรกิจ เพราะแม้การใช้ตัวการ์ตูนดังจะเข้าถึงลูกค้าได้รวดเร็ว ในเวลาสั้นๆ แต่องค์กรจะไม่สามารถปรับ Character หรือเอกลักษณ์ของตัวการ์ตูนได้ตามแต่ละผลิตภัณฑ์ที่ต้องการ เพราะอาจมีข้อจำกัดจากนโยบายบริษัทที่เป็นเจ้าของลิขสิทธิ์

ดังนั้นข้อดีของ Character หรือตัวการ์ตูนที่สร้างขึ้นใหม่ คือ ไม่เสียค่าลิขสิทธิ์ สามารถสร้างสรรค์เอกลักษณ์ตัวการ์ตูนได้เอง ทำให้ตัวการ์ตูนที่สร้างใหม่จะอยู่กับองค์กรได้นานกว่า ในประเทศไทยเห็นตัวอย่างชัดเจน เช่น องค์กรด้านการเงินสร้าง Character ใหม่อย่าง น้องกระทิง จาก SET  น้องมั่งมี ที่เป็นกลัวย จาก ธ.กรุงศรีอยุธยา ธ.ไทยพาณิชย์ เป็นแม่มณี กสิกรไทย เป็นแมวกวักชื่อ ปิ๊บจัง เป็นต้น

โดรวมแล้ว ในประเทศไทยนั้น คนที่ใช้ Character ดังมักจะเป็นบริษัทใหญ่ที่ต้องการสร้างกระแสใน Social Media หรือกระตุ้นยอดขายในช่วงระยะเวลาสั้นๆ หรือเพื่อเจาะลูกค้าเฉพาะกลุ่ม เช่น ช่วงหนังตระกูล Marvel เข้ามาในไทย ของใช้ ของกินหลายอย่างมีตัวละครดังแปะอยู่ที่ฉลากสินค้า ช่วง Pokémon มาแรง ธนาคารก็ออกบัตรเดบิตลายนี้ออกมาให้เลือก 
การตลาด Character นอกจากเป็นเรื่อง Persona ของแบรนด์ การใช้ตัวการ์ตูนเป็นเหมือนพรีเซ็นเตอร์ของบริษัทก็ช่วยเข้าถึงลูกค้าได้ตรงกลุ่มขึ้น
ความรู้ทางการเงิน